শামসুজ্জামান খান: এটা মনে হয় অনেক ভেবে বুঝেই প্রধানমন্ত্রী আমাকে নির্বাচন করেছিলেন। উনি আমার এই ব্যাপারগুলো জানেন আর কি। ট্রাস্টেড লোক দরকার। বেবী মওদুদ ছিল আর আমি। তখন থেকেই আমরা দুজন প্রধান কাজটুকু করেছি। সালাহ্উদ্দীন স্যার ছিলেন আমাদের উপদেষ্টা। শামসুল হুদা হারুন স্যার উপদেষ্টা হিসেবে যুক্ত হন। সালাহ্উদ্দীন স্যার মারা গেছেন। হারুন স্যার মারা গেছেন। তারপরে ফখরুল আলম সাহেব, ইংরেজি বিভাগে, তিনি এসে যুক্ত হলেন। ইংরেজিটা তিনি করেন। বাংলাটা আমি দেখি। ইংরেজিটাও আমরা একসঙ্গে সবাই পড়ি দেখি। এইভাবে কাজটা হয়েছে।